**JELGAVAS PILSĒTAS PAŠVALDĪBAS 2014.GADA 24.APRĪĻA SAISTOŠO NOTEIKUMU Nr.14-12 „GROZĪJUMI JELGAVAS PILSĒTAS PAŠVALDĪBAS 2012.GADA 29.NOVEMBRA SAISTOŠAJOS NOTEIKUMOS NR.12-27 „TRŪCĪGAS UN MAZNODROŠINĀTAS ĢIMENES (PERSONAS) STATUSA NOTEIKŠANA JELGAVAS PILSĒTAS PAŠVALDĪBĀ””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Jelgavas pilsētas pašvaldības 2014.gada 24.aprīļa saistošie noteikumi „Grozījumi Jelgavas pilsētas pašvaldības saistošajos noteikumos Nr.12-27 „Trūcīgas un maznodrošinātas ģimenes (personas) statusa noteikšana Jelgavas pilsētas pašvaldībā”” (turpmāk – saistošie noteikumi) izdoti saskaņā ar Sociālo pakalpojumu un sociālās palīdzības likuma 33.panta otro daļu, likuma ”Par palīdzību dzīvokļa jautājumu risināšanā” 14.panta sesto daļu un Ministrukabineta 2010.gada 30.marta noteikumu Nr.299 ”Noteikumi par ģimenes vai atsevišķi dzīvojošaspersonas atzīšanu par trūcīgu” 19.4.apakšpunktu.Saistošie noteikumi nepieciešami, lai precizētu lēmuma par ģimenes (personas) atbilstību trūcīgas vai maznodrošinātas ģimenes (personas) statusam un ieviestu papildus kritērijus minētā statusa noteikšanai, izvērtējot ģimenes (personas) ienākumus un materiālo stāvokli. |
| 2. Īss projekta satura izklāsts | Atbilstoši Ministru kabineta 2010.gada 30.martanoteikumu Nr.299 ”Noteikumi par ģimenes vai atsevišķi dzīvojošas personas atzīšanu par trūcīgu” 19.4.apakšpunktam pašvaldības saistošajos noteikumos var noteikt papildus kritērijus ģimenes (personas) ienākumu un materiālā stāvokļa novērtēšanai.Papildus tiek paredzēts neuzskatīt par īpašumu, nosakot trūcīgas vai maznodrošinātas ģimenes (personas) statusu, vienu automobili, kuru izmanto bērna invalīda vajadzībām, vai vienu speciāli pielāgotu automobili personai, kurai ir Veselības un darbspēju ekspertīzes ārstu komisijas izsniegts atzinums par medicīnisko indikāciju noteikšanu speciāli pielāgota vieglā automobiļa iegādei. |
| 3. Normatīvā akta projekta būtība | Saistošajos noteikumos precizēta kārtība, kādā notiek trūcīgas un maznodrošinātas ģimenes (personas) statusa noteikšana Jelgavas pilsētas pašvaldībā. |
| 4. Informācija par plānoto projekta ietekmi uz budžetu | Saistošie noteikumi nosaka papildus kritērijus, kuri nav uzskatāmi par īpašumu un ienākumiem, izvērtējot ģimenes (personas) ienākumus un materiālo stāvokli, līdz ar to tiks paplašināts trūcīgo un maznodrošināto ģimeņu (personu) loku, kas skar personas ar invaliditāti un vecākus, kuri audzina bērnus invalīdus, un viņu īpašumā ir viens automobilis. |
| 5. Normatīvā akta ietekme uz sabiedrību | Tiks nodrošināts sociālā taisnīguma princips personām ar invaliditāti un vecākiem, kuri audzina bērnu invalīdu. |
| 6. Informācija par administratīvajām procedūrām | Saistošo noteikumu izpildi nodrošinās Jelgavas pilsētas pašvaldības iestāde ”Jelgavas sociālo lietu pārvalde” (turpmāk - JSLP).  Persona JSLP izdoto administratīvo aktu var apstrīdēt Jelgavas pilsētas domē. |
| 7. Informācija par konsultācijām ar sabiedrības pārstāvjiem | Saistošo noteikumu projekts konceptuāli apspriests Jelgavas pilsētas domes Sociālo lietu konsultatīvajā komisijā. |
| 8. Sabiedrības informēšana par normatīvo aktu | Saistošie noteikumi tiks publicēti oficiālajā izdevumā „Latvijas Vēstnesis”, Vides aizsardzības un reģionālās attīstības ministrijas mājas lapā, portālā [www.likumi.lv](http://www.likumi.lv), Jelgavas pilsētas pašvaldības mājas lapā [www.jelgava.lv](http://www.jelgava.lv/). |

Jelgavas pilsētas domes priekšsēdētājs A.Rāviņš